TMB เคาะแล้ว! ราคาแปลงสิทธิ TSR 1.40 บ. พร้อมปรับสัดส่วนใหม่ 1.444533:1
TMB เคาะแล้ว! ราคาแปลงสิทธิ TSR 1.40 บ./หน่วย จำนวน 30,357,141,795 หน่วย พร้อมปรับสัดส่วนใหม่ 1.444533 หุ้นสามัญเดิม ต่อ TSR 1 หน่วย 
TMB เคาะแล้ว! ราคาแปลงสิทธิ TSR 1.40 บ./หน่วย จำนวน 30,357,141,795 หน่วย พร้อมปรับสัดส่วนใหม่ 1.444533 หุ้นสามัญเดิม ต่อ TSR 1 หน่วย
24 ก.ย. 2562

ธนาคารทหารไทย จำกัด (มหาชน) หรือ TMB แจ้งผ่านตลาดหลักทรัพย์แห่งประเทศไทย (ตลท.) ว่า ตามที่ที่ประชุมวิสามัญผู้ถือหุ้นของธนาคาร ครั้งที่ 1/2562 เมื่อวันที่ 23 ก.ย.2562 ได้มีมติเห็นชอบการออกใบแสดงสิทธิในการซื้อหุ้นสามัญเพิ่มทุนที่โอนสิทธิได้ (TSR) จำนวนไม่เกิน 31,481,481,482 หน่วย เพื่อจัดสรรให้แก่ผู้ถือหุ้นเดิมของธนาคารฯ ตามสัดส่วนการถือหุ้น (Pro-rata basis) โดยไม่คิดมูลค่า ในอัตราส่วนการจัดสรรไม่ต่ำกว่า 1.39 หุ้นสามัญเดิม ต่อ TSR 1 หน่วย (ในกรณีที่มีเศษของ TSR จากการคำนวณให้ปัดเศษทิ้ง)
ทั้งนี้ TSR 1 หน่วย สามารถใช้สิทธิซื้อหุ้นสามัญเพิ่มทุนได้ 1 หุ้น ในการนี้ ธนาคารฯ มีความประสงค์ที่จะระดมทุนผ่าน TSR เป็นจำนวนไม่เกิน 42,500,000,000 บาท ตามรายละเอียดที่ปรากฏในเอกสารที่อ้างถึงนั้น
โดยในการนี้ ประธานเจ้าหน้าที่บริหาร ตามที่ได้รับมอบอำนาจจากมติของที่ประชุมวิสามัญผู้ถือหุ้นของธนาคารฯ ครั้งที่ 1/2562 ได้พิจารณาได้กำหนดราคาใช้สิทธิซื้อหุ้นเพิ่มทุนตามใบแสดงสิทธิซื้อหุ้นเพิ่มทุนที่โอนสิทธิได้ 1.40 บาทต่อหุ้น จำนวน TSR ที่ออก 30,357,141,795 หน่วย อัตราส่วนการจัดสรร 1.444533 หุ้นสามัญเดิม ต่อ TSR 1 หน่วย (ในกรณีที่มีเศษของ TSR จากการคำนวณให้ปัดเศษทิ้ง) โดยได้กำหนรายชื่อผู้ถือหุ้นที่มีสิทธิได้รับ TSR วันที่ 27 ก.ย.2562 ส่วนวันใช้สิทธิซื้อหุ้นเพิ่มทุนตาม TSR นั้นจะกำหนดในภายหลัง